

 ROMÂNIA

 JUDEŢUL SATU MARE

 CONSILIUL LOCAL AL

 MUNICIPIULUI SATU MARE

**HOTĂRÂREA nr. 225/22.12.2020**

**privind schimbarea modului de valorificare a 4,5 mc masă lemnoasă fasonată din partida 1673053, fond forestier proprietate publică a municipiului Satu Mare, administrat de Ocolul Silvic Satu Mare**

 Consiliul Local al Municipiului Satu Mare întrunit în şedinţa ordinară din data de 22.12.2020,

Analizând proiectul de hotărâre înregistrat sub nr. 53384/11.12.2020, referatul de aprobare al Primarului municipiului Satu Mare înregistrat sub nr. 53383/ 11.12.2020, în calitate de iniţiator, raportul de specialitate al Serviciul Fond Funciar și Legile Proprietății înregistrat sub nr. 53380/11.12.2020 și avizele comisiilor de specialitate ale Consiliului Local Satu Mare,

Având în vedere solicitarea Ocolului Silvic Satu Mare nr. 5567/10.12.2020 înregistrată sub nr. 53102/10.12.2020 la Primăria municipiului Satu Mare,

În baza prevederilor art. 45 alin. (13) din Regulamentului de valorificare a masei lemnoase din fondul forestier proprietate publică aprobat prin H.G. nr. 715/05.10.2017, cu modificările şi completările ulterioare,

În conformitate cu prevederile art. 59 din Legea nr. 46/2008, Codul Silvic, republicat, cu modificările şi completările ulterioare,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. c), art. 139 alin. (3) lit. g) şi art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările ulterioare,

Adoptă prezenta,

**H O T Ă R Â R E**

**Art. 1.** Se aprobă schimbarea modului de valorificare a cantității de 4,5 mc masă lemnoasă din partida 1673053 buștean gater din vânzare la licitație publică, în vânzare directă către populație, conform anexei nr. 1 care face parte din prezenta.

**Art. 2.** Prin prezenta se abrogă pozițiile nr. 3 și 4 din Anexa nr. 1 la HCL nr. 175/30.01.2020 privind aprobarea recoltării și valorificării masei lemnoase din partizile 1673053 Ig și 1599957 Pr, fond forestier proprietate publică a municipiului Satu Mare, administrat de Ocolul Silvic Satu Mare.

**Art. 3.** Cu ducerea la îndeplinire a prezentei se încredinţează Primarul municipiului Satu Mare, Serviciul Fond Funciar și Legile Proprietății, Direcţia Economică din cadrul Aparatului de Specialitate al Primarului și Ocolul Silvic Satu Mare.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului judeţului Satu Mare, Serviciului Fond Funciar și Legile Proprietății, Direcţiei Economice din cadrul Aparatului de Specialitate al Primarului și Ocolului Silvic Satu Mare.

**Președinte de ședință, Contrasemnează**

**Costea Sebastian Robert Secretar general,**

 **Mihaela Maria Racolţa**

Prezenta hotărâre a fost adoptată cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ;

|  |  |
| --- | --- |
| Total consilieri în funcţie | 22 |
| Nr. total al consilierilor prezenţi | 22 |
| Nr total al consilierilor absenţi | 0 |
| Voturi pentru | 22 |
| Voturi împotrivă | 0 |
| Abţineri | 0 |

Redactat în 6 exemplare originale